***** ΑΠΟΦΑΣΗ ΤΗΣ ΕΠΙΤΡΟΠΗΣ της 9ης Μαρτίου 1989 για τη βελτίωση της αποτελεσματικότητας των γεωργικών διαρθρώσεων, στο Ηνωμένο Βασίλειο, σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στην αγγλική γλώσσα είναι το μόνο αυθεντικό) (89/223/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1137/88 (2), και ιδίως το άρθρο 25 παράγραφος 3, Εκτιμώντας: ότι η βρετανική κυβέρνηση ανακοίνωσε στις 23 Νοεμβρίου 1988 σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85 τις εξής διατάξεις: - «Statutory instruments» 1988 αριθ. 1982 και 1983 που αφορούν τις επενδυτικές ενισχύσεις στις νήσους Scilly· ότι σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85 η Επιτροπή θα πρέπει να αποφασίσει αν, σε συνάρτηση με τη συμφωνία των εν λόγω διατάξεων με τον ανωτέρω κανονισμό και λαμβανομένων υπόψη των στόχων του κανονισμού αυτού καθώς και του δεσμού που πρέπει να υπάρχει μεταξύ των διαφόρων μέτρων, πληρούνται οι όροι χρηματοδοτικής συμμετοχής της Κοινότητας· ότι οι πραναφερθείσες διατάξεις ανταποκρίνονται στους όρους και στους στόχους του κανονισμού (ΕΟΚ) αριθ. 797/85· ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Γεωργικών Διαρθρώσεων και Αγροτικής Ανάπτυξης, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Τα μέτρα που ελήφθησαν στο Ηνωμένο Βασίλειο σε εφαρμογή του κανονισμού (ΕΟΚ) αριθ. 797/85 συνεχίζουν να πληρούν, λαμβανομένων υπόψη των «Statutory instruments» 1988 αριθ. 1982 και 1983, τους όρους για τη χρηματοδοτική συμμετοχή της Κοινότητας στη δράση που αναφέρεται στο άρθρο 1 του κανονισμού (ΕΟΚ) αριθ. 797/85. Άρθρο 2 Η παρούσα απόφαση απευθύνεται στο Ηνωμένο Βασίλειο. Βρυξέλλες, 9 Μαρτίου 1989.

[Source: multi_eurlex | Tokens: 1767]